Ванга: Добър и честен водач ке оправи България
На 11 август 1996-а на осемдесет години този свят напусна Вангелия Гущерова. Една жена, обречена да служи на хората, да преживява чуждата мъка, боготворена и хулена, преследвана от хора, които в същото време са се възползвали от дарбата й. За нея са писани книги, правени са филми, в края на дните си тя построи храм, а край него „приседна” бронзовата й фигура. Според статистиката повече от един милион човека са се срещали лице в лице с Ванга през годините. Това значи, че всеки седми българин е ходил при нея. Отделно са чужденците. И всеки от тези хора е отнесъл спомена за нея. Разказван и преразказван от деца и внуци. Пророчествата й се сбъдват всеки ден: Не бива да се караме, защото вярата и любовта са най-важни, казва ни тя. Когато църквите се обединят, когато се върне вероучението в училищата, България ще намери своето спасение. Нужен е един Бог, единен народ и един владетел. Сини, червени и зелени трябва да се обединят, тогава страната ще се оправи. Руса жена ще помогне на България да излезе от кризата. Страната ще се оправи, ако начело дойде добър и честен водач. Ще дойде мъж със здрава ръка, който ще каже, че е време да има ред. Това казва пророчицата за нашата родина. А ето какво мисли за света: „Югославия ще стане на парчета, оти сърбите псуват Бога“. „Няма такава сила, която би могла да сломи Русия. Русия ще се развива, ще расте, ще крепне. Всичко ще се разтопи като лед, само едно ще остане незасегнато – славата на Владимир (княз Владимир, покръстил Русия), славата на Русия. Твърде много жертви са принесени. Никой не може вече да спре Русия. Всичко ще помете по пътя си и не само ще се съхрани, но и ще стане господар на света.“ „Да не разваляте дружбата с Русия. В дядо Иван, а не в брат Джон е спасението.“ „Русия ни е помагала и в бъдеще ще ни помага. На нея можем да разчитаме. Не разваляйте отношенията с Русия!“ „Не си затваряйте вратата към Русия! Русия е входната и изходната врата на България.“„Животът в България ще се подобри, когато се опрем на Русия. Този държавник, който стопли отношенията с Русия, той ще изведе България.“ „Трета световна война няма да има. Но ако продължаваме така, природата ще ни затрие. Природата не трае всезнайковците. Природата е Господ…“ „Сега на Балканите е неспокойно, но ще дойде ден и всички балкански столици ще си подадат ръка за помощ и приятелство. Големи водачи от София, Букурещ, Белград, Атина и Анкара ще се съберат и ще разискват, водени от желание за мир и разбирателство“. „Светът няма да загине, но ще се промени.“ „Ще дойде време – по земята границите ще изчезнат и хората ще заживеят в мир и разбирателство.“ „Докато парите управляват света, напредък на Земята няма да има…“ „След 2000 г. няма да има катастрофи, ни потоп. Чакат ни 1000 години мир и благоденствие. Обикновените човеци ще пътуват до други светове със скорост, 10 пъти по-голяма от светлината, както се пътува с автобус. Това ще стане не по-рано от 2050 година.“ Из книгата на Жени Костадинова “Ванга – Пророчицата“, изд. „Озарение” Blitz